Source: https://www.najpravo.sk/clanky/ustavny-sud-zamietol-navrh-na-vyslovenie-protiustavnosti-93-zakona-o-rodine.html
Timestamp: 2019-06-25 05:25:55+00:00

Document:
Ústavný súd zamietol návrh na vyslovenie protiústavnosti § 93 Zákona o rodine | Články | Najprávo.sk - najlepší právny poradca
24.5. 2015, 19:22 | najpravo.sk
Ústavný súd Slovenskej republiky pod vedením predsedníčky Ivetty Macejkovej na neverejnom zasadnutí pléna 20. mája 2015 rozhodol vo veci vedenej pod sp. zn. PL. ÚS 22/2014 o návrhu Okresného súdu Košice I na začatie konania podľa čl. 125 ods. 1 písm. a) Ústavy Slovenskej republiky o súlade § 93 ods. 1 zákona č. 36/2005 Z. z. o rodine a o zmene a doplnení niektorých zákonov v znení neskorších predpisov s čl. 8 ods. 1 Dohovoru o ochrane ľudských práv a základných slobôd, a to tak, že návrh Okresného súdu Košice I zamietol. K tomuto rozhodnutiu podľa § 32 ods. 1 zákona o ústavnom súde pripojí odlišné stanovisko sudca Lajos Mészáros.
O čo v danej veci išlo?
Okresný súd Košice I sa obrátil v lete minulého roku na Ústavný súd SR s návrhom na vyslovenie nesúladu ustanovenia § 93 ods. 1 Zákona o rodine s článkom 8 ods. 1 Dohovoru o ochrane ľudských práv a základných slobôd. V predmetnom konaní ide o návrh otca na zapretie otcovstva podľa § 93 ods. 1 Zákona o rodine, teda v ktorom sa domáha určenia, že nie je biologickým otcom dieťaťa (v konaní označeného ako odporca 2/). Navrhovateľ svoj návrh odôvodnil tým, že s matkou (v konaní označenou ako odporkyňa 1/) určili v roku 1994 súhlasným vyhlásením rodičov v zmysle § 52 Zákona o rodine (v súčasnosti § 90 Zákona o rodine) otcovstvo navrhovateľa k odporcovi 2/. Navrhovateľ a odporkyňa 1/ žili vo vzťahu druha a družky bez uzavretia manželstva. Až v r. 1995 bolo uzatvorené medzi navrhovateľom a odporkyňou 1/ manželstvo, ktoré bolo právoplatne rozvedené v roku 2010.
Rozhodnutie Ústavného súdu SR z 20. mája 2015 o zamietnutí návrhu ešte nie je zverejnené na webovej stránke súdu.

References: súd 
 § 93
 súd 
 čl. 125
 § 93
 čl. 8
 § 32
 súd 
 súd 
 § 93
 § 93
 § 52
 § 90